สวัสดีดีค่ะ ขอสอบถามหน่อยนะคะพอดีว่าอยู่ๆตกขาวก็กลายเป็นน้ำไม่มีกลิ่นไม่มีสีค่ะแต่ถ้าใช้กระดาษทิชชู่ซับๆจะมีสีเหลืองอ่อนๆ ไม่เคยเป็นมาก่อนค่ะ จะอันตรายไหมคะ ทำยังไงถึงจะหายคะ
สวัสดีค่ะตกขาวที่จะจัดว่าผิดปกติ คืออาจเกิดจากการอักเสบติดเชื้อ ของมดลูก หรือ ช่องคลอด จากเชื้อแบคทีเรียหรือเชื้อรา จะเป็นตกขาวมีสีเขียวเหลืองคล้ายหนอง ตกขาวเป็นก้อนขาว หรือสีชมพูแดง (เกิดจากมีเลือดปน) มีกลิ่นเหม็นคาว ปริมาณเยอะตลอดเวลา หรือมีอาการคันหรือแสบช่องคลอดร่วมด้วยตกขาวดังกล่าวมานั้น อาจจะยังบอกได้ยากว่าเป็นตกขาวที่ผิดปกติหรือไม่ เบื้องต้นแนะนำ ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ใส่เสื้อผ้าที่ระบายอากาศได้ดีไม่อับชื้น หากคันช่องคลอดมาก ตกขาวมีเลือดปน หรือมีสีและลักษณะดังกล่าวไป บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์